Nogle benzintyve forsøgte natten til mandag at stjæle benzin fra en Shell-tank i Støvring.

Det var en hvid VW Transporter, der skulle tankes, da ekspedienten syntes, at personerne opførte sig mistænkeligt. - Ekspedienterne kan lukke for benzintilførslen, så kunderne skal betale inde i butikken før de kan tanke, siger vagtchef ved Nordjyllands Politi, Karsten Kristensen. Da de mistænksomme personer opdager, at ekspedienten har gjort det, kører de fra stedet. Ekspedienten har aflæst bilens nummerplader, men de viser sig, ifølge politets oplysninger, at være stjåldne.